Mites oor bediening - www.bybelkennis.co.za
Mites oor bediening
Winners of souls must first be weepers for souls. —C.H. Spurgeon
Hulle is daar; hulle is dikwels moeilik om raak te sien; hulle het ‘n impak op jou bediening – dikwels vernietigend. Kom ons kyk na ‘n paar.
Daar is ‘n probleem-vrye oplossing
Ons moet net aanhou soek en leer en ons sal die probleem-vrye oplossing kry. Dit is nie waar nie. Elke oplossing, elke strategie, kom met sy eie probleme. Wyse leiers kies eenvoudig die stel probleme wat hulle die beste kan hanteer.
Ons sal volgende jaar beter voorbereid wees
As ons net tot volgende jaar wag sal ons die fondament gelê het en kan ons aangaan. Ons sal byvoorbeeld die organisasie om nuwe intrekkers in te skakel in plek hê. Die waarheid is dat volgende jaar te laat sal wees. Hierdie nuwe mense sal al lankal weg wees.
Ons het nie die leiers wat ons nodig het nie
As ons harder en meer bid, sal God die werkers vir die oes stuur. Ons weet hoe ‘n leier lyk en ons sien hulle nie in die gemeente nie. Die waarheid is dat God in alle gevalle meer as genoeg potensiële leiers stuur … ons weet net nie wie hulle is nie. Ons moet leer om leiers te identifiseer, te werf en te ontwikkel. Ons het nuwe metodes en strategieë nodig.
Daardie program werk nie by ons nie
Kleingroepe werk nie by ons nie; uitreike na die gemeenskap werk nie by ons nie Nie waar nie. Your ministry is perfectly designed to produce the results you’re currently experiencing (Andy Stanley). As jy ander resultate verlang, verander die ontwerp van jou bediening.
Ons weet reeds die beste manier om dit te doen
Ons doen dit al lankal; ons weet presies wat om te doen. Lees ‘n boek? Woon ‘n konferensie by? Besoek ‘n ander gemeente om te sien hoe hulle dit doen? Tydmors. Ons weet hoe om dit te doen. Die waarheid is egter dat om met vars oë na dinge te kyk groot voordele mag inhou. ‘n Openheid vir nuwe idees of alternatiewe maniere om dinge te doen, mag groot voordeel inhou.
Dink ‘n bietjie na. As jy soek, sal jy in meeste gemeentes hierdie mites kry.
Hoe lees ek daagliks die Bybel?
Laaste 7 Dae: 6,112
Laaste 365 Dae: 502,018